
Bosna i Hercegovina

FEDERACIJA BOSNE I HERCEGOVINE

POSAVSKI KANTON

KANTONALNI SUD U ODŽAKU
Broj: 02 0 U 002251 26 U 
Odžak, 24.04.2026. godine
             Kantonalni sud u Odžaku, po sucu pojedincu Dž.P, uz sudjelovanje zapisničarke F.K, u upravnom sporu po tužbi tužitelja P.K. iz ..., protiv akta tuženika Kantonalnog suda u Tuzli broj 003-0-Su-25-000 771-1 od 29.12.2025. godine, radi poništenja rješenja, donio je nejavno dana 24.04.2026. godine slijedeću:
P   R  E  S  U  D  U
            Tužba tužitelja  se  odbija kao neutemeljena. 
O b r a z l o ž e n j e
          Rješenjem Vrhovnog suda Federacije Bosne i Hercegovine broj: 03 0 U 026482 26 R od 12.02.2026. godine, za rješavanje ovog upravnog spora određuje se Kantonalni sud u Odžaku.
          Dana 19.01.2026. godine tužitelj P.K. iz ... podnio je tužbu radi poništenja rješenja v.d. predsjednika Kantonalnog suda u Tuzli broj: 003-0-Su-25-000771-1 od 29.12.2025. godine.

Osporenim rješenjem tuženika, odbijena je žalba P.K. sina ... kao neosnovana i rješenje Kantonalnog suda u Tuzli broj: 003-0-Su-25-000 771 od 24. novembra 20025. godine je potvrđeno.

Protiv osporenog  rješenja, tužitelj je blagovremeno podnio tužbu  u kojoj navodi da je pobijano rješenje nezakonito i da je prilikom donošenja pobijanog rješenja pogrešno i nepotpuno utvrđeno činjenično stanje na koje je tuženi nepravilno primijenio odredbe materijalnog prava. Tužbom ukazuje na bitne povrede odredaba upravnog postupka kao i da je pobijano rješenje nejasno i da isto ne daje razloge o odlučnim činjenicama. Navodi da mu je formalno odobren pristup informacijama ali da su dostavljeni dokumenti koji ne odgovaraju sadržaju traženih informacija. Predlaže da se tužba usvoji u cijelosti.

U odgovoru na tužbu, tuženik ističe da je tužba neosnovana i ostaje pri navodima iz osporavanog rješenja. Predlaže da ovaj sud donese presudu kojom se tužba tužitelja odbija kao neosnovana. 


Ispitujući zakonitost osporenog rješenja u svezi sa navodima tužbe u smislu članka 34. Zakona o upravnim sporovima ("Službene novine F BiH" broj 9/05), ovaj sud je odlučio kao u izreci presude, iz slijedećih razloga:


Tužba  nije   utemeljena.

Nisu utemeljeni tužbeni navodi tužitelja da je tuženi prilikom donošenja pobijanog rješenja počinio bitne povrede odredaba upravnog postupka na koje tužba ukazuje.

          Nasuprot navodima tužbe, činjenično stanje je potpuno i pravilno utvrđeno te je u pobijanom rješenju, tuženi nasuprot navodima tužbe,  na potpuno i pravilno utvrđeno činjenično stanje pravilno primijenio odredbe materijalnog prava. 

           Nasuprot navodima tužbe tužitelja, pravilno je tuženi prilikom odlučivanja o prigovoru tužitelja, podnesenom na rješenje broj: 003-0-Su-25-000771 od 24.11.2025. godine, utvrdio da je Službenik za informiranje Kantonalnog suda u Tuzli, u postupku odlučivanja po zahtjevu podnositelja, detaljnim provjerama svih službenih evidencija utvrdio da je Kantonalni sud u Tuzli u predmetu broj: 032 0 Dn 015626 16 Gž (pravilno u predmetu broj: 03 0 Dn 015626 16 Gž) odlučujući po žalbi izjavljenoj protiv rješenja Općinskog suda u Tuzli, Zemljišno knjižni ured broj: 032-0-Dn-1-000434 od 13.4.2015. godine (pravilno broj: 032-0-Dn-15-000434 od 13.4.2015. godine) donio rješenje broj: 032 0 Dn 015626 16 Gž od 10.1.2020. godine, (pravilno rješenje broj: 03 0 Dn 015626 16 Gž od 10.1.2020. godine), nakon čega je cjelokupan spis shodno Zakonu o parničnom postupku F BiH, vraćen Općinskom sudu u Tuzli na dalji nadležni postupak te je dalje utvrdio da traženu dokumentaciju (Rješenje Službe za geodetske i imovinsko-pravne poslove Općine Tuzla broj 08-31-31/12-37 i 38 od 25.2.2013. godine, kao i dopunu žalbe P.K.), Kantonalni sud u Tuzli ne posjeduje u originalnoj formi, iz kojih razloga je zahtjev podnositelja proslijeđen Općinskom sudu u Tuzli na dalje postupanje. 
             Time je Kantonalni sud u Tuzli prilikom odlučivanja o Zahtjevu za pristup informacijama u cijelosti postupio po odredbi članka 13. Zakona o slobodi pristupa informacijama u Federaciji BiH („Sl. novine F BiH“ br. 32/01 i 48/11).

              Nakon toga, na ponovno traženje tužitelja i ponovno obraćanje Kantonalnom sudu u Tuzli, odobren je pristup-informacijama podnositelju zahtjeva rješenjem od 24.11.2025. godine i dostavljena fotokopija dokumentacije iz spisa Kantonalnog suda u Tuzli broj 032 0 Dn 015626 16 Gž (pravilno broj: 03 0 Dn 015626 16 Gž), na koje rješenje je tužitelj uložio prigovor v.d. predsjedniku Kantonalnog suda u Tuzli, koji je odlučujući o prigovoru tužitelja, prigovor odbio kao neosnovan.

             Tuženi je u pobijanom rješenju ocijenio kao osnovane navode podnositelja prigovora da je podnesenim Zahtjevom za pristup informacijama podnositelj zahtjeva tražio dostavu rješenja Kantonalnog suda u Tuzli broj 032 0 Dn 015626 16 Gž od 10.1.2020. godine, ali kako to tuženi pravilno zaključuje, u konkretnom slučaju se radi isključio o pogrešci u pisanju predmetnog broja rješenja, tako da navodi prigovora podnositelja zahtjeva nisu mogli utjecati na drugačije rješenje po prigovoru. Tuženi dalje obrazlaže da  spis Zemljišno-knjižnog ureda Općinskog suda u Tuzli, nakon dostavljanja Kantonalnom sudu u Tuzli na nadležnost dobiva identifikator Kantonalnog suda u Tuzli – broj 03, a briše se identifikator Općinskog suda u Tuzli – broj 032, te dobiva oznaku faze predmeta Gž-postupak po žalbi, a briše se dosadašnja oznaka zemljišnoknjižnog predmeta- Dn (Pravilnik o sistemu za automatsko upravljanje predmetima u sudovima, CMS „Službeni glasnik BiH“, broj 4/2016, 37/2016- ispr. , 84/2016, 40/2017, 34/2018, 34/2019, 73/2019, 61/2020, 1/2021, 50/2021, 1/2022, 3/2023 i 52/2023). 

             Tuženi prilikom donošenja pobijanog rješenja pravilno  i potpuno utvrđuje činjenično stanje i pravilno zaključuje da je Službenik za informiranje Kantonalnog suda u Tuzli u spisu broj 003-0-Su-25-000771 dopisom broj 003-0-Su-25-000771 od 14.7.2025. godine proslijedio Općinskom sudu u Tuzli na dalje postupanje zahtjev podnositelja prigovora za pristup informacijama iz razloga što je prvostupanjski spis Zemljišnoknjižnog ureda Općinskog suda u Tuzli, nakon postupanja u žalbenom postupku, vraćen prvostupanjskom sudu kao i da u spisu nema dopisa od datuma 14.4.2025. godine, što ukazuje da se kod navođenja datuma dopisa desila štamparska greška, ali ista ne može utjecati na drugačije rješenje po prigovoru.
             Također je tuženi prilikom donošenja rješenja po prigovoru naveo da podnositelj prigovora uvijek ima mogućnost tražiti uvid u kompletne spise Kantonalnog suda u Tuzli te uvid u sadržaj istih. 

             U cijelosti su neutemeljeni tužbeni navodi tužitelja da je tuženi prilikom donošenja pobijanog rješenja počinio bitne povrede odredaba upravnog postupka na koje tužba ukazuje. 

             Naime, iz sadržaja spisa proistječe da je Kantonalni sud u Tuzli postupajući po zahtjevu tužitelja u cijelosti postupio u skladu sa Zakonom o slobodi pristupa informacijama tako što je tužitelju dostavio fotokopije svih dokumenata koje je zahtjevom tražio te je Kantonalni sud u Tuzli podnositelja zahtjeva također upoznao da se originalna dokumentacija nalazi u spisu predmeta Općinskog suda u Tuzli, kao i da je tužitelju kao podnositelju zahtjeva dao mogućnost neposrednog uvida u spis Kantonalnog suda u Tuzli, kako bi se tužitelj lično uvjerio u sadržaj spisa.

             Također, nakon uvida u spis tuženog ovaj sud utvrđuje da je tužitelj u skladu sa člankom 13. Zakona o slobodi pristupa o informacijama u F BiH, od strane Kantonalnog suda u Tuzli obaviješten da je njegov zahtjev proslijeđen na dalje postupanje Općinskom sudu u Tuzli ,jer kao što je Kantonalni sud u Tuzli tužitelja obavijestio u skladu sa Zakonom o slobodi pristupa informacijama, kao podnosioca zahtjeva, da se tražena dokumentacija u originalnoj formi nalazi u spisu Općinskog suda u Tuzli , jer se predmet vodio pred Općinskim sudom u Tuzli, pred kojim su izvođeni dokazi, a da je Kantonalni sud u Tuzli samo odlučivao u žalbenom postupku protiv rješenja Općinskog suda u Tuzli te da je cjelokupan spis broj 032-0-Dn-15-0000434, nakon odlučivanja, sa dovoljnim brojem odluka Kantonalnog suda u Tuzli, shodno Zakonu o parničnom postupku F BiH, dana 11.3.2020. godine vraćen Općinskom sudu u Tuzli, a fotokopija dostavnice od 11.3.2020. godine je se nalazi u dostavljenom spisu Kantonalnog suda u Tuzli, koji je dostavljen uz odgovor na tužbu.
               Ni ostali navodi tužbe ne dovode u sumnju pravilnost i zakonitost pobijanog rješenja, a podaci spisa pružaju pouzdan osnov da se prilikom donošenja pobijanog rješenja postupilo sukladno Zakonu o slobodi pristupa informacijama u F BiH.

    Imajući u vidu izloženo, navodi tužbe tužitelja ukazuju se kao neutemeljeni, pa je tužbu valjalo odbiti,  primjenom  članka 36. stavak 2. Zakona o upravnim sporovima.

POUKA: Protiv ove presude nije dopuštena žalba. 

